ΓΡΑΠΤΗ ΕΡΩΤΗΣΗ E-1329/03

υποβολή: Srgio Marques (PPE-DE) προς το Συμβούλιο

(8 Απριλίου 2003)

Θέμα: Prestige: Ταμείο αποκατάστασης των ζημιών

Το ναυάγιο του πετρελαιοφόρου Prestige πλησίον των ακτών της Γαλικίας, στις 19 Νοεμβρίου 2002, προκάλεσε μία από τις μεγαλύτερες οικολογικές καταστροφές όλων των εποχών, με βαρύτατες οικονομικές και κοινωνικές συνέπειες σε μία περιοχή του στόχου αριθ. 1 που ήδη ήταν αφέαυτής ευαίσθητη, κυρίως λόγω της τεράστιας εξάρτησής της από τον τομέα της αλιείας.

Το φοβερό αυτό ατύχημα που, αν δεν έπληξε και την Πορτογαλία, οφείλεται αποκλειστικά και μόνο στο ότι άλλη ήταν η βούληση του Ποσειδώνος, έθεσε άλλη μια φορά το θέμα της ασφάλειας στη θάλασσα και του ελέγχου της μεταφοράςδρογονανθράκων. Το ζήτημα αυτό έχει πρωταρχική σημασία για ένα κράτος σαν την Πορτογαλία, της οποίας τα θαλάσσια σύνορα είναι πάρα πολύ εκτεταμένα και περιλαμβάνει νησιωτικές περιοχές ιδιαίτερα ευάλωτες, όπως είναι τα αρχιπελάγη της Μαδέρας και των Αζορών.

Κατόπιν του ναυαγίου, η Επιτροπή παρουσίασε ανακοίνωση σχετικά με την ενίσχυση της ασφάλειας στη θάλασσα, η οποία προβλέπει: επίσπευση της εφαρμογής των μέτρων που περιέχονται στη δέσμη Erika I (μέτρα που αφορούν τον έλεγχο των πλοίων από το κράτος του λιμένα, τις δραστηριότητες των νηογνωμόνων και

επίσπευση του χρονοδιαγράμματος για τη σταδιακή απόσυρση των πετρελαιοφόρων μονού κύτους) και στη δέσμη Erika II (μέτρα για τη δημιουργία Ευρωπαϊκού Οργανισμού για την Ασφάλεια στη Θάλασσα, αποζημίωση των θυμάτων της έκχυσηςδρογονανθράκων), βελτίωση του ισχύοντος διεθνούς καθεστώτος και θέσπιση κυρώσεων, ποινικών συμπεριλαμβανομένων, για τα εγκλήματα ρύπανσης.

Λαμβάνονταςπόψη το ψήφισμα του Ευρωπαϊκού Κοινοβουλλίου της 19ης Δεκεμβρίου 2002, το οποίο με την παράγραφο 9 ζητούσε από το Συμβούλιο να καθορίσει ικανοποιητική κοινή θέση, ευθυγραμμιζόμενο με τη θέση του Κοινοβουλίου σε πρώτη ανάγνωση σχετικά με την πρόταση δημιουργίας ταμείου αποκατάστασης των ζημιών που οφείλονται σε πετρελαϊκή ρύπανση στα ευρωπαϊκά ύδατα επιθυμώ να ερωτήσω το Συμβούλιο σχετικά με τα εξής:

1. Ποια η θέση του Συμβουλίου ως προς το ζήτημα αυτό·

2. Αν δεν έχει ληφθεί ακόμα κάποια απόφαση, πότε πρόκειται το Συμβούλιο να λάβει θέση·

3. Εάνπάρχουν εμπόδια για τη δημιουργία του ταμείου, τί φύσεως είναι αυτά και σε τί οφείλονται·

Απάντηση

(29 Σεπτεμβρίου 2003)

Στα πλαίσια της δέσμης Erika II, η Επιτροπήπέβαλε πρόταση για τη σύσταση συμπληρωματικού κοινοτικού ταμείου αποκατάστασης των ζημιών που οφείλονται σε πετρελαϊκή ρύπανση. Ωστόσο, το Δεκέμβριο του 2000, το Συμβούλιο έκρινε ότι είναι προτιμότερο να εξασφαλιστεί κατάλληλο και, το μέτρο του δυνατού, γενικό καθεστώς περί ευθύνης και αποζημίωσης για τις ζημίες που προκαλούνται λόγω ρύπανσης από πετρελαιοειδή ή άλλες επικίνδυνες και ρυπογόνες ουσίες οι οποίες μεταφέρονται μέσω θαλάσσης. Κατόπιν τούτου, τον Απρίλιο του 2001,ιοθέτησε κοινή προσέγγιση για τις διαπραγματεύσεις στο πλαίσιο του Διεθνούς Ναυτιλιακού Οργανισμού (ΙΜΟ). Στην κοινή προσέγγιση τονίζεται ότι θα πρέπει να επιτευχθεί συμφωνία στο πλαίσιο του ΙΜΟ για ένα προαιρετικό συμπληρωματικό ταμείο αποζημίωσης το ταχύτερο δυνατό, κατά προτίμηση δε έως το 2003.

Το Δεκέμβριο του 2002, το Συμβούλιο (Μεταφορές/Τηλεπικοινωνίες/Ενέργεια) ανέλαβε τηνποχρέωση, στα συμπεράσματά του για την ασφάλεια των πλοίων και την πρόληψη της ρύπανσης, να εξετάσει αμέσως την πρόταση της Επιτροπής για τη θέσπιση του κανονισμού σχετικά με τη σύσταση κοινοτικού ταμείου αποκατάστασης των ζημιών που οφείλονται σε πετρελαϊκή ρύπανση στα ευρωπαϊκά ύδατα (ταμείο COPE), σε περίπτωση που δεν δημιουργηθεί από το Διεθνή Ναυτιλιακό Οργανισμό συμπληρωματικό ταμείο αποκατάστασης των ζημιών από πετρελαϊκή ρύπανση, με την προοπτική να συσταθεί πριν από το τέλος του 2003. Αυτό επιβεβαιώθηκε από το Ευρωπαϊκό Συμβούλιο της 20/21ης Μαρτίου 2003.

Η διπλωματική διάσκεψη που πραγματοποιήθηκε στο Λονδίνο από τις 12 έως τις 16 Μαΐου αποφάσισε τη θέσπιση νέου ανώτατου ορίου όσον αφορά το ταμείο αποκατάστασης των ζημιών από ρύπανση πετρελαίου, σύμφωνα με τη στρατηγική που αποφασίστηκε από το Συμβούλιο στα σχετικά συμπεράσματά του του Δεκεμβρίου 2002.